af en en fr en nl da en pt en af fr af hu nl ru pl en it fi nl fr en en nl af en nl nl nl en it es pl de fr de de en en en en en nl fr da af af af af af af af de af af af af nl af ne en nl nl af af af af en en af nl nl nl en nl nl nl nl nl nl de nl af nl af nl en af af pt en es es nl af en en en
#GameChanger: Seks in die winter - BELLA Tydskrif SA
Ons bevind ons tans aan die stertkant van die winter en met ons wit bene en ekstra wintergewiggies, is seks iets wat eerder op die agtergrond geplaas word.
Hier is ŉ paar tips om die koue in die slaapkamer te verdryf!
Verskoning: Die winter los my met ŉ bleek lyf en ŉ paar ongewenste kilo’s om die heupe. Ek het nie nou die selfvertroue om my partner te verlei nie.
Oplossing: Belê in ŉ getinte lyfroom wat jou vel ŉ brons glans gee óf meng sommer van jou eie bronzer in jou grimeersakie saam met ŉ bietjie room en smeer dit aan jou lyf vir ŉ natuurlike glans. Die blinkers op jou vel sal jou dadelik sexier laat voel. Dra dan jou gunsteling onderklere en embrace die tydelike winterkurwes van jou lyf. Verbeel jou sommer jy is Kim Kardashian vir die aand.
Onthou ook: Seks sal help om die oorbodige kalorieë te verbrand as jou hart van die passie begin klop. Wen-wen!
Verskoning: Dis te koud vir uittrek.
Oplossing: ŉ Elektriese kombers is die antwoord. Die oulike uitvindsel sal die bed en komberse lekker vinnig verhit en sal jou kaallyf warm hou tydens die aksie. Die wintersokkies, wat die passie gewoonlik blus, sal dan ook nie nodig wees nie. Die kardiovaskulêre aktiwiteit sal in elk geval jou bloed gou vuurwarm laat kook en jou van die koue laat vergeet. ŉ Verwarmer is ook ŉ ander opsie.
Verskoning: Die koue maak my moeg.
Oplossing: Seks sal jou ŉ goeie rede gee om dan maar daardie laatmiddagkoppiekoffie te drink. Nie net sal die warm drankie jou lyf warm maak terwyl die son sak nie, maar die kaffeïen sal sorg dat jy later die aand nog wakker genoeg is vir ŉ tikkie slaapkameraksie.
Verskoning: Ek wil eintlik net onder die komberse lê en lees of ŉ fliek kyk.
Oplossing: Kyk ŉ fliek met ŉ ouderdomsbeperking óf lees ŉ hygroman. Nie net dien dit as die winterontspanning waarna jy smag nie, maar die inhoud sal jou libido dalk net die hupstoot gee wat nodig is om later in die bui te wees vir seks.
Verskoning: Verkoue en ŉ toe neus… #Eeuw
Oplossing: Daar is konkrete bewyse dat ŉ goeie orgasme ŉ fantastiese kuur vir enige sinuskwaal is. Tydens seks word daar ŉ groot klomp adrenalien in die bloedstroom vrygestel wat help om enige kongestie in die neuskanale te verlig. Wanneer jy dus knieserig voel moet jy dalk eerder ŉ afspraak met jou partner, pleks van die dokter maak.
Deel dit op Twitter(Dit maak in 'n nuwe venster oop)
Deel dit op Facebook(Dit maak in 'n nuwe venster oop)
Deel dit op Google+(Dit maak in 'n nuwe venster oop)
Katie Melua sing: “Some people say, that oysters make you come on strong. But I…
Top 5-wenke om jou sweet spot te versorg.
Om jou vagina te versorg beteken minder jeukerigheid en irritasies, min of geen blaasinfeksies, en…
16 dae van Aktivisme teen geweld teen vroue en kinders is ŉ internasionale veldtog en…
Ons held wat skobbejak speel
Ag tog, my kar is alweer leeg!
Slaapkamersake: Privaat of publiek?
Die A-Z van (bikini) waks
Hoe compatible is jy en jou seksmaat?
Regte troue: Black Tie
previous post: Verdryf die koue saam met Durex
next post: Weet wat jy moet verander vir goeie seks
BELLA is 'n gelisensieerde produk van Neo Publishing (Pty) Ltd en deel van die Neo Africa groep.
Copyright © 2019 Neo Publishing All Rights Reserved.